સાંઝી રામ, દીપક ખજુરિયા અને પરવેશને આજીવન કેદની સજા કરવામાં આવી છે. જ્યારે તિલક રાજા, આનંદ દત્તા અને સુરેન્દ્રકુમારને 5-5 વર્ષની સજા કરવામાં આવી છે. 

આ કેસમાં સાત પૈકી એકમાત્ર આરોપી ગુનેગાર નથી ઠર્યા, જે સાંજી રામના પુત્ર વિશાલ છે.

પીડિતાનાં માતાએ બીબીસીને જણાવ્યું હતું, "ન્યાય ત્યારે જ કહેવાશે જ્યારે મુખ્ય આરોપી સાંજી રામ અને પોલીસ અધિકારી દીપક ખજુરિયાને મૃત્યુદંડની સજા થશે."

"મારી દીકરીનો ચહેરો હજી પણ મને ડરાવે છે, આ પીડા ક્યારેય ખતમ નહીં થાય. મારી દીકરીની ઉંમરનાં બાળકોને રમતાં જોઉં છું ત્યારે મારું હૃદય દ્રવી ઊઠે છે."

બીજી તરફ વિશાલનાં માતા દર્શના દેવીએ ઇશ્વરનો આભાર માન્યો હતો કે તેમનો દીકરો નિર્દોષ છૂટ્યો છે.

સુપ્રીમ કોર્ટના વકીલ મુબીન ફારુકીએ બીબીસી સાથેની વાતચીતમાં કહ્યું, "ધર્મનિરપેક્ષ રહીને સમગ્ર દેશે આ કેસ લડ્યો છે. અલગઅલગ વકીલો સુપ્રીમ કોર્ટ અને ટ્રાયલ કોર્ટમાં ન્યાય માટે લડ્યા છે. આ બંધારણીય જીત છે."

"દીપક ખજુરિયા, પરવેશ કુમાર, સાંજી રામને આઈપીસીની કલમ 376 D, 302, 201, 363, 120 B, 343, 376 B હેઠળ દોષી ઠેરવ્યા છે."

"તિલક રાજ, આનંદ દત્તા અને સુરિન્દર વર્માને આઈપીસી 201 ... બીજા 4000 અક્ષરો માટે લેખ ચાલુ રાખો:
અંતર્ગત દોષી કરાર ઠેરવ્યા છે." 

શું છે સમગ્ર ઘટના?

પોલીસે કોર્ટમાં જણાવ્યા પ્રમાણે આઠ વર્ષની બાળકી પર 6 લોકોએ વારંવાર બળાત્કાર ગુજાર્યો હતો.

ઘટના 10 જાન્યુઆરીની છે જ્યારે વિચરતા સમુદાય તરીકે ઓળખાતા બકરવાલ સમાજની આઠ વર્ષની બાળકી બપોર બાદ ઘોડા ચરાવવા ગઈ. પરંતુ એ સાંજે ઘરે પરત નહોતી આવી.

જ્યારે બાળકી ઘરે ના આવી તો તેમનાં માતાએ તેની જાણ તેમના પતિને કરી. તાત્કાલિક જ બાળકીના પિતા તેમના ભાઈ અને પાડોશીઓ સાથે શોધવા માટે નીકળી ગયા.

આખી રાત તેઓ બાળકીને શોધતા રહ્યા પરંતુ તેનો કોઈ પત્તો ના લાગ્યો.

12 જાન્યુઆરી એટલે કે બાળકીના ગુમ થયાના બે દિવસ બાદ પરિવારજનોએ હીરાનગર પોલીસ સ્ટેશનમાં ફરિયાદ નોંધાવી.

કઠુઆ ગૅંગરેપ મામલે સમગ્ર દેશમાં પ્રદર્શન થયાં હતાં

હીરાનગર પોલીસ સ્ટેશન કઠુઆ જિલ્લામાં આવે છે, જ્યારે રસાના ગામ પણ આ જિલ્લામાં આવે છે.

બાળકીના કાકાનો આરોપ છે કે આ કેસમાં જે આરોપી છે તે પોલીસ અધિકારી તિલક રાજે એવો ઉડાઉ જવાબ આપ્યો કે બાળકી તેના મિત્રો સાથે જતી રહી હશે.

તિલક રાજે બૂમો પાડીને ફરિયાદ કરવા ગયેલા લોકોને ભગાડી દીધા હતા. જોકે, સમગ્ર દેશમાં થયેલા જોરદાર વિરોધ પ્રદર્શન બાદ પોલીસે તપાસ શરૂ થઈ હતી.

આ પોલીસ તપાસમાં એક 28 વર્ષના દીપક ખજુરિયા નામના પોલીસ અધિકારી પણ હતા. તેઓ પણ આ મામલામાં આરોપી છે.

બાળકીના પિતાનો આરોપ છે કે આ બે પોલીસકર્મીઓએ બે જગ્યાઓ છોડીને બાકી બધી જ જગ્યાએ તપાસ કરી. આ બે જગ્યાઓ હતી સાંજીરામનું ઘર અને રસાના ગામનું મંદિર.

આ મામલે પોલીસે જે ચાર્જશીટ દાખલ કરી છે તેમાં સાંજીરામ નામના એક શખ્સને બળાત્કાર અને હત્યાના મુખ્ય કાવતરાખોર દર્શાવાયા છે.

કઈ રીતે બની બળાત્કારની ઘટના?

પોલીસના જણાવ્યા અનુસાર આઠ વર્ષીય બાળકીને પૂજાના સ્થળ પર કેદ કરીને રાખવામાં આવી હતી અને એક અઠવાડિયા સુધી તેનો બળાત્કાર થતો રહ્યો હતો.

ચાર્જશીટમાં વર્ણવ્યા પ્રમાણે ઘોડા ચરાવવા ગયેલી બાળકીને ખોવાયેલા ઘોડા શોધી આપવાની લાલચ આપીને સાંજીરામે તેનું અપહરણ કરી લીધું હતું. સાંજીરામ એક નિવૃત ઑફિસર છે અને તે રસાના ગામમાં આવેલા મંદિરના પૂજારી પણ છે.

ચાર્જશીટમાં જણાવ્યા પ્રમાણે કથિત રીતે સાંજીરામ સાથે સ્પેશિયલ પોલીસ ઑફિસર દીપક ખજૂરિયા, સુરેન્દર વર્મા, તેમના મિત્ર પરવેશકુમાર, સાંજીરામનો સગીર ભત્રીજો અને સાંજી રામના પુત્ર વિશાલ જનગોત્રા આ સામૂહિક બળાત્કારની ઘટનામાં સામેલ હતા.

ચાર્જશીટ પ્રમાણે સાંજીરામના ભત્રીજાએ વિશાલ જંગોત્રાને મેરઠથી ફોન કરીને...